Public procurement notice: Contract Notice
Published: 2017-01-06
Buyer: Liikennevirasto
Country: FI
Region: MANNER-SUOMI
Contract type: Services
Procedure: Open procedure
CPV classification: 71521000: Construction-site supervision services
Estimated value: 500000 EUR
Submission deadline: 2017-02-15
Award criteria: The most economic tender

Technical requirements: Liikennevirastolla on hallinnassaan vesiväyliä n, 16 200 km niin rannikolla kuin sisävesilläkin. Väylillä on merenkulun turvalaitteita n. 25 000 kpl.
Liikennevirasto tilaa palveluna vesiväylien hoidon 8:lle merialueen urakka-alueelle sekä 7:lle sisävesien urakka-alueelle.
Valvonnan tarkoituksena on varmistaa, että väylänhoito vastaa tilattua palvelua ja että palvelu toteutuu tasalaatuisena eri urakka-alueilla. Lisäksi valvonnan tehtävänä on seurata turvalaitteiden yleistä tasoa ja kuntoa sekä hankkia tilaajalle tarvittavaa lisätietoa.
Suurin osa palvelusta koostuu vesistössä tehtävästä valvonnasta avovesiaikaan. Valvontatoimenpiteitä tehdään myös tilaajan järjestelmiin tehtyjen kirjausten oikeellisuuden varmistamiseksi niin ennen kuin jälkeenkin maastovalvonnan.
Liikennevirasto tarvitsee toimijatahoa, joka asettaa resurssin valvojaksi ja on siis pääasiassa valvontatehtävää suorittamassa. Tehtävä on luonteeltaan oma-aloitteista väylänhoidon teknisen tason ja laadun valvontaa. Valvonta on Liikenneviraston ja väylänhoidon sopimuskumppanin välisen sopimuksen toteutumisen valvontaa ja perustuu väylänhoidon palvelukuvaukseen sekä muihin sopimusasiakirjoihin.
Paikallisvalvonnan tulee olla luonteeltaan jatkuvaa ja ennalta arvaamatonta, mutta kuitenkin pistokoeluontoista. Valvontaa tulee tehdä kaikilla alueilla. Pistokokeet tulee suuntautua useammalle väylälle kerrallaan painottuen kuitenkin kauppamerenkulkuun. Pistokokeen tulee käsittää erityyppisiä turvalaitteita.
Väylänhoitotoimenpiteiden toteutumisista erityistä painoa on syytä kiinnittää kevätkorjaustoimenpiteiden raportoinnin ja maastotoimenpiteiden välisiin ristiriitoihin, kuten myös muiden toimenpiteiden raportoinnin ja maastotoimenpiteiden välisiin ristiriitoihin koko vuoden aikana.
Urakka-alueiden tarkastuksista raportoidaan urakka-aluekohtaisesti kahden viikon sisällä siitä, kun valvontaa on tehty. Raportti pitää sisällään sanallista selostusta yleistilanteesta sekä yksityiskohtaiset tarkastelut poikkeamista valokuvineen.
Kaikki valvontatoimenpiteet niin vesillä kuin toimisto-oloissakin koostetaan vuosittain tehtävään vuosiraporttiin.
Väylänhoidon valvonta pitää sisällään myös tehtyjen Reimari-kirjausten tarkastelua. Näistä ilmenee, mitä väylänhoidon palvelutuottaja on kirjannut tehdyiksi toimenpiteiksi. Kirjausten laiminlyönnit, virheellisyydet ja ristiriitaisuuden tarkastellaan myös raportissa.
Paikallisvalvonnan suorittajalta edellytetään yleistä tietämystä väylistä, niiden turvalaitteista ja turvalaiterakenteista. Lisäksi suorittajalta edellytetään, että tämä perehtyy Liikenneviraston ja väylänhoidon tuottajan välisiin sopimuksiin. Sopimusten pääasiallinen sisältö on kaikilla alueilla samanlainen, mutta sopimuksissa on aluekohtaisia erityispiirteitä. Sopimuksen alkaessa tilaaja antaa perehdytystä väylänhoidon ohjeisiin, reimari-järjestelmään, muihin tilaajan järjestelmiin (mm. Pooki, Proha) sekä valvonta- ja väylänhoitotyöhön. Valvojan tulee välillä olla mukana seuraamassa myös työn suorittamista mahdollisten työturvallisuutta vaarantavien työtapojen havaitsemiseksi.
Sopimusten ja tämän tehtävän yleinen kieli on suomi ja kaikki asiakirjat on laadittu suomeksi. Ruotsinkielen hallinta on eduksi varsinkin Ahvenanmaalla toimittaessa. Ahvenanmaalla toimittaessa tulee lisäksi huomioida Ahvenenmaan tullilainsäädäntö ja muu Manner-Suomesta poikkeava lainsäädäntö.
Ajankäytön painotukset ovat alustavia ja näitä voidaan muuttaa niin sovittaessa. Ensimmäisenä vuonna työnsuunnittelun ja perehtymisen osuus on suurempi kuin seuraavina vuosina.
Maastossa tapahtuva valvonta sidotaan valvojan tekemään ja tilaajan hyväksymään ennakkosuunnitelmaan. Valvonnasta yli 50 % tulee suorittaa huhti-kesäkuu välisenä aikana.

Eligibility requirements: Vaatimukset hankintaa koskevissa asiakirjoissa määritetyn mukaisesti.

Award value: 500000